5.8.2011 Jurnalul Oficial al Uniunii Europene L 202/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 12 iulie 2011 privind semnarea în numele Uniunii Europene și aplicarea provizorie a Protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului dintre Comunitatea Europeană și Regatul Maroc (2011/491/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (5), având în vedere propunerea Comisiei Europene, întrucât: (1) La 22 mai 2006, Consiliul a adoptat Regulamentul (CE) nr. 764/2006 privind încheierea Acordului de parteneriat în domeniul pescuitului între Comunitatea Europeană și Regatul Maroc (!). (2)  Protocolul prin care se stabilesc posibilitățile de pescuit și contribuția financiară prevăzute în acordul de parteneriat menționat a expirat la 27 februarie 2011. (3) Uniunea a negociat cu Regatul Maroc (denumit în continuare „Maroc”)) un nou protocol, care oferă navelor din UE posibilitatea de a pescui în apele asupra cărora Maroc deţine suveranitatea sau jurisdicția în materie de pescuit. (4) După încheierea negocierilor, la 25 februarie 2011, a fost parafat Protocolul de stabilire a posibilităților de pescuit și a contribuției financiare prevăzute de Acordul de () JOL 141, 29.5.2006, p. 1. parteneriat în domeniul pescuitului dintre Comunitatea Europeană şi Regatul Maroc (denumit în continuare „protocolul”). (5) Articolul 12 din protocol prevede aplicarea sa cu titlu provizoriu începând cu 28 februarie 2011, în scopul de a permite navelor din UE exercitarea activităților de pescuit. (6) Ar trebui ca noul protocol să fie semnat și să se aplice cu titlu provizoriu, până la finalizarea procedurilor necesare pentru încheierea sa, ADOPTĂ PREZENTA DECIZIE: Articolul 1 Prin prezenta decizie se autorizează semnarea în numele Uniunii a Protocolului dintre Uniunea Europeană şi Regatul Maroc de stabilire a posibilităților de pescuit şi a contribuției financiare prevăzute de Acordul de parteneriat în domeniul pescuitului dintre Comunitatea Europeană și Regatul Maroc (denumit în continuare „protocolul”), sub rezerva încheierii protocolului respectiv. Textul protocolului se atașează prezentei decizii. Articolul 2 Preşedintele Consiliului este autorizat să desemneze persoana sau persoanele împuternicite să semneze protocolul în numele Uniunii, sub rezerva încheierii acestuia. Articolul 3 Protocolul se aplică cu titlu provizoriu începând cu 28 februarie 2011, până la finalizarea procedurilor necesare pentru încheierea sa.